Na osnovu člana 20a. Zakona o radu („Sl. novine FBIH“ broj 26/16 i 89/18), člana 4. Uredbe o postupku prijema u radni odnos u javnom sektoru u FBIH („Pravilnika o o unutrašnjoj organizaciji i sistematizaciji radnih mjesta JP SKPC „Mejdan“ d.o.o Tuzla , Pravilnika o postupku prijema u radni odnos u JP SKPC „Mejdan“ doo Tuzla i Odluke direktora preduzeća o potrebi prijema lica u radni odnos na određeno vrijeme broj: 333/24 od 05.06.2024. godine raspisuje se:

J A V N I O G L A S   
za prijem radnika u radni odnos

I

JP SKPC „MEJDAN“ d.o.o. Tuzla, sa sjedištem u ulici Bosne Srebrene bb, raspisuje javni oglas za prijem radnika u radni odnos na slijedeća radna mjesta:

1. Čistačica/čistač..................4 izvršioca na određeno vrijeme od 1 (jedne) godine,  
2. Portir.................................1 izvršioc na neodređeno vrijeme.

II

KRATAK OPIS POSLOVA

1. Radno mjesto: Čistačica/čistač

- vodi računa o čistoći prostora koje koristi Preduzeće; - brine se o pravilnoj upotrebi i ispravnosti opreme sa kojom raspolaže; -svakodnevno nakon čišćenja odnosi otpatke u kontejner; -po završetku radnog vremena zaključava kancelarije i druge prostorije a ključeve predaje na portirnicu; -učestvuje u pripremi realizacije programskih aktivnosti; -obavlja i druge poslove po nalogu šefa Odjeljenja i Službe;

2. Radno mjesto: Portir

-čuva i obezbjeđuje objekat, krug i drugu imovinu Preduzeća po pitanju sprovođenja mjera sigurnosti od provala, požara, nanošenja drugih oblika materijalnih šteta; -redovno obilazi objekat (unutrašnji i vanjski dio), sprečava eventualni nastanak štete ili neovlašteno iznošenje imovine iz Preduzeća; -sprečava i upozorava neovalšteni ulazak lica u objekak koji osigurava, ako se neovlašteno nalazi ili zadržava u tom prostoru, odnosno objektu, spriječava neovlaštenom licu ulazak u prostor ili objekat koji se osigurava; -na ulazu legitimiše sva nezaposlena lica, telefonski najavljuje njihov dolazak, evidentira ulazak i izlazak nezposlenih lica u Preduzeće; -evidentira dolazak i odlazak uposlenih na posao i sa posla, kao i izlaske za vrijeme radnog vremena; -dužan je poznavati raspored protivpožarnih aparata i hidranata, način upotrebe i rukovanja istih; -rukuje telefonskom centralom i odgovara za zloupotrebu iste; -učestvuje u pripremi realizacije programskih aktivnosti;

III

Kandidati koji se prijavljuju na Javni oglas potrebno je da ispunjavaju opće i posebne uslove i to:

Opći uslovi:   
-Da je državljanin Bosne i Hercegovine,   
-Da je stariji od 18. godina,

-Da je zdravstveno sposoban za obavljanje poslova predviđenih za radno mjesto na koje konkuriše,   
-Da se protiv njih ne vodi krivični postupak.

Posebni uslovi:

1. Radno mjesto: Čistačica/čistač  
   Stručna sprema: NK   
   Potreban radni staž: minimalno 6 mjeseci.
2. Radno mjesto: Portir   
   Stručna sprema: SSS/KV   
   Potreban radni staž: minimalno 6 mjeseci na istim ili sličnim poslovima u sportskom objektu.  
   Potrebno je poznavanje engleskog jezika

IV

Kandidati su uz prijavu na Javni oglas dužni su priložiti slijedeću dokumentaciju:   
- Kraću biografiju (potpisanu od podnosioca prijave)  
- Izvod iz matične knjige rođenih (original ili ovjerena kopija),  
- Uvjerenje o državljanstvu (original ili ovjerena kopija),   
- Svjedočanstvo o završenom školovanju, (original ili ovjerena kopija),   
- Potvrda o prebivalištu-CIPS (original ili ovjerena kopija),  
- Dokaz o radnom iskustvu - potvrda/uvjerenje o radnom iskustvu sa navedenim radnim mjestima, i periodima rada,  
- Ovjerena kopija Lične karte

- Kandidati koji apliciraju na radno mjesto portira potrebno je da dostave uvjerenje/diplomu o poznavanju engleskog jezika.

Ukoliko kandidati dostavljaju dokumentaciju u ovjerenoj kopiji ista ne može biti starija od 3 mjeseca od dana izdavanja (osim dokumentacije za koju nije propisan rok važenja).

V  
Prednost pri zapošljavanju imat će kandidati koji po posebnom zakonu imaju prioritet u zapošljavanju, ukoliko ispunjavaju opće i posebne uslove za radno mjesto na kojem se vrši zapošljavanje. Prioritet u zapošljavanju kandidati dokazuju odgovarajućim dokumentima (potvrda/uvjerenje) koje prilažu prilikom prijave na javni oglas, pozivajući se na poseban Zakon po kojem imaju prednost. Prednost pri zapošljavanju iz člana 4 ove odluke kadnidat ne može ostvariti koji nije kumulativno dostavio traženu dokumentaciju tekstom Javnog oglasa.

VI

Samo izabrani kandidati bit će u obavezi u određenom roku dostaviti uvjerenje o nevođenju krivičnog postupka i ljekarsko uvjerenje kao dokaz da njihovo zdravstveno stanje i psihofizička sposobnost odgovaraju uslovima konkretnog radnog mjesta za koje apliciraju.

Sa kandidatima koji budu ispunjavali formalno-pravne uslove konkursa blagovremeno će biti pozvani na intervju, nakon čega će se sačiniti rang lista kandidata.

VII

Javni oglas će biti objavljen u dnevnom listu „Oslobođenje“ i na web stranici Preduzeća www.mejdan.ba a dostavlja se i Službi za zapošljavanje TK.

Javni konkurs ostaje otvoren osam (8) dana, počev od narednog dana od dana posljednjeg objavljivanja.

Svi kandidati će biti pismeno obaviješteni o ishodu Javnog oglasa, a priložena dokumentacija se neće vraćati.

VIII

Prijavu sa dokazima o ispunjavanju uslova iz Javnog oglasa potrebno je dostaviti lično na protokol preduzeća ili preporučeno putem pošte na adresu:

JP SKPC „Mejdan“d.o.o. Tuzla   
Bosne Srebrene bb, 75 000 Tuzla  
sa naznakom sa

„Prijava na Javni oglas za prijem u radni odnos na radno mjesto „(navesti radno mjesto na koje se aplicira) – NE OTVARATI

Nepotpune, neuredne i neblagovremene prijave kao i kopije dokumenata koje nisu ovjerene neće se uzeti u razmatranje, kao i prijave kandidata koji ne ispunjavaju uslove utvrđene Javnim oglasom.